TYÖN SISÄLTÖÄ KUVAAVA OTSIKKO

**Jyväskylän yliopisto**

**Kauppakorkeakoulu**

**Pro gradu -tutkielma**

**2024**

**Tekijä:**

**Oppiaine:**

**Ohjaaja:**



TIIVISTELMÄ

|  |
| --- |
| *Tekijä* |
| *Työn nimi* |
| *Oppiaine* | *Työn laji**Pro gradu -tutkielma* |
| *Aika (pvm.)*1.10.2024. | *Sivumäärä* |
| *Tiivistelmä – Abstract*Pro gradu -tutkielman pohjatiedosto (JSBE), jota ovat päivittäneet mm. Antti Rautiainen ja Pasi Sajasalo.  |
| Asiasanat |
| Säilytyspaikka Jyväskylän yliopiston kirjasto |

Tällä sivulla kerrot *tekoälyn* käytöstä työssä (ks. myös JSBE:n tarkentavat ohjeet).

Ennen varsinaisen tekstin alkua voidaan tarvittaessa jättää myös yksi sivu tarkoituksella tyhjäksi, jotta saadaan ensimmäinen pääotsikko *parittomalle sivulle*. Johdanto (luku, jonka otsikko yleensä on ”1 Johdanto”) alkaa siis aina parittomalta sivulta! Mahdollisesti tällä sivulla voi myös olla ns. kuvioluettelo tms. luettelo tai listaus kuvioista tai taulukoista (tarvittaessa kyseinen otsikko, esim. ”Kuviot”, lihavoituna fonttikoolla 14 pt.).

SISÄLLYS

[TIIVISTELMÄ 2](#_Toc99366806)

[SISÄLLYS 4](#_Toc99366807)

[1 Johdanto 5](#_Toc99366808)

[2 Teoria 7](#_Toc99366809)

[2.1 Aihealue 7](#_Toc99366810)

[2.2 Pääkohdealue 7](#_Toc99366811)

[2.3 Muut seikat 7](#_Toc99366812)

[3 Aineisto ja menetelmä 8](#_Toc99366813)

[3.1 Aineisto 8](#_Toc99366814)

[3.2 Menetelmä 8](#_Toc99366815)

[3.3 Esimerkki ylimääräisestä rivinvaihdosta ennen/jälkeen otsikon 9](#_Toc99366816)

[3.4 Muuan Word-erikoisuus, joka saattaa kummitella 9](#_Toc99366817)

[4 Tutkimuksen tulokset 11](#_Toc99366818)

[4.1 Yleistä 11](#_Toc99366819)

[4.2 Tulokset 11](#_Toc99366820)

[5 Johtopäätökset ja arviointi 13](#_Toc99366821)

[Lähteet 14](#_Toc99366822)

[liite 15](#_Toc99366823)

# Johdanto

Tässä pro gradu -tutkielmassa tarkastellaan … Viime aikoina… Niinpä tässä työssä keskitytään…

Johdanto sisältää yleensä ainakin seuraavat asiat: tutkimuksen tausta ja perustelu, tutkimuksen tavoite ja miten aihetta on aikaisemmin tutkittu, mm.:

- keskeisimpien käsitteiden maininta/avaus/määritteleminen (kuitenkin lyhyesti, määrittelyt tehdään yleensä teoriaosassa tarkemmin);

- alustava katsaus kirjallisuuteen eli ns. asemointi, jossa esimerkiksi kerrotaan, että aiheesta löytyy eri piirteitä, kuten a ja b (muista lähde). Johdantoon ei tarvita kirjallisuusluetteloa, vaan johdanto on yleistajuinen katsaus, joka kuvaa työn liittymistä aiempiin töihin sekä perustelee työn tärkeyttä ja tulevaa tutkimuskysymystä;

- aiheen tarkennus ja rajaus: esimerkiksi aihetta ja etenkin sen ajankohtaista piirrettä a on tutkittu vähän Suomessa viime aikoina (tms. tutkimusaukko) ja aineistoksi valitaan nyt tällainen;

- tutkimusongelma kysymysmuodossa, ts. tutkimuskysymys. Joskus määrällisessä tutkimuksessa esitetään ensin yleinen tutkimus-ongelma, jota tarkennetaan myöhemmin esittämällä tarkka hypoteesi;

- alustava esittely datasta ja menetelmästä. Huomaa, että tutkimusmenetelmä ja aineiston analysointimenetelmä eivät ole sama asia.

Hyvä keino jäsentää johdantoa on vastata seuraaviin kysymyksiin:

1. Mitä tehdään?

2. Miksi tehdään?

3. Miten tehdään?

*Tekninen huomautus:* ns. normaalista leipätekstistä poikkeavien elementtien (luettelot ja listat, kuviot, taulukot, aineistolainaukset ja eritasoiset otsikot) jälkeen uuden kappaleen ensimmäisen rivin asettelusta huomioitavaksi: ensimmäinen rivi aloitetaan ilman sisennystä (Tyyli: Normaali teksti ensimmäinen kappale).

Seuraava kappale jatkuu yhden tabulaattorin (1 cm, ei Wordin oletus 2,3 cm) verran sisennettynä edellisen kappaleen jälkeen. Kappaleita ei siis eroteta toisistaan tyhjillä riveillä (Tyyli: Normal).

*Tekninen huomautus:* Word on toisinaan valitettavan oma-aloitteinen tiedostoja eri tietokoneilla avattaessa mm. juuri tabulaattoriasetusten osalta ja saattaa korvata tähän asiakirjapohjaan asetetun 1 cm tabulaattoriasetuksen oletuksellaan. Tarkasta kirjoittamista aloittaessasi (Kappale 🡪 Sarkaimet 🡪 Oletussarkaimet), että oletussarkaimen asetus on 1 cm.

Tämän asiakirjapohjan tyylivalintoja hyödyntämällä (ks. myös Liite) aset-telut saadaan suoraan kohdilleen pääsääntöisesti ilman manuaalisia säätöjä. Tyylejä kannattaa opetella käyttämään heti kirjoittamisen alusta lähtien, sillä ne opettelun jälkeen helpottavat merkittävästi työn ulkoasun muokkaamista julkaisuohjeen mukaiseksi.

Sivunumero esitetään nykyistä JY:n väitöskirjaohjetta mukaillen sivun alalaidassa keskellä. Sivunumeroa ei tule ennen ensimmäistä pääotsikkosivua (yleensä siis 1 JOHDANTO).

Sisällysluettelosta ja otsikoinnin tyylistä kannattaa huomata, että yksittäisiä, ns. orpoja alalukuja ja liiallisia alatasoja, esim. 3.1.1.1 (ilman 3.1.1.2 otsikkoa), tulee yleensä välttää. Usein voi riittää esim. 3.1, 3.2, … 3.11 jne. otsikointitaso.

*Tekninen huomatus:* Tyylit Otsikko 1, Otsikko 2, Otsikko 3 tekevät oletustensa mukaiset oikeat asetukset otsikoille, ja numeroivat otsikot samalla automaattisesti ja ovat ns. saavutettavampia kuin leipätekstiin tehdyt muokkaukset. Huomaa, että pääotsikko, tyyliin ”2 Teorialuku” alkaa JY:n väitöskirjamallipohjan mukaisesti 168 pistettä alennettuna eli ei sivun yläreunasta. Jos otsikoita on vaikea saada menemään oikein, voit kokeilla muuttaa esim. orporivivalintaa kappaleasetusten rivinvaihtovälilehdellä (englanniksi Home – Paragraph – Line and Page Breaks).

Jyväskylän yliopiston julkaisuohje löytyy oheisen linkin takaa. Esimerkiksi luvun 3 ”Julkaisun rakenne ja ulkoasu” sisältö voi tukea kirjoitustyötäsi.

<https://jyx.jyu.fi/dspace/bitstream/handle/123456789/24982/Yliopistosarjaohjeet_090910%20%282%29.pdf?sequence=1>

Johdanto on hyvä päättää kappaleeseen, joka avaa työn rakennetta lukijalle lyhyesti ja napakasti. Näin lukijalle muodostuu ennakkokäsitys siitä, mitä työn seuraavilla sivuilla tuleman pitää.

# Teoria

## Aihealue

Aihepiiriin liittyvistä teemoista ja käsitteistä muodostuu usein jokin kokonaisuus (käsitteellinen viitekehys), johon liittyy myös muita teemoja. Pro gradu -tutkielman puitteissa keskitytään kuitenkin usein vain tiettyyn osaan tätä käsitteistöä (eli rajataan aihetta). Teoreettisella viitekehyksellä tarkoitetaan usein aineiston analysoinnissa ja tulkinnassa tarvittavia ja käytettäviä teorioita.

Pro gradu -tutkielman teoria- ja käsiteosien tulee palvella työtä eli ei kannata kertoa aivan aiheen ulkopuolella olevia seikkoja.

Joskus näkee, että pääotsikon (esim. 2) ja seuraavan tason otsikon (2.1) välissä on lyhyt teksti luvun sisällöstä. Tällaista aloituskappaletta tai ingressiä ei kuitenkaan ole pakko käyttää. Käsittelyn olisi hyvä olla yhtenäinen eri luvuissa.

## Pääkohdealue

Tässä perehdytään tieteellisen tutkimuksesi pääaiheeseen mm. tukeutuen aiempaan tutkimukseen.

## Muut seikat

Tähän voi tulla lisätietoja ja ehkä teorioitakin. Lukujen tai alalukujen määrää ei sinänsä ole rajattu.

# Aineisto ja menetelmä

## Aineisto

Aineisto antaa vastauksen, ts. yleensä tehdään empiiristä tutkimusta, mutta on kuitenkin monia eri aineistotyyppejä. Tieteellisessä tiedonhankinnassa pyrimme yleensä saamaan vastauksen tutkimuskysymykseen (jota voi joskus tarkentaa vielä tässä) oman aineistomme perusteella, selkeimmillään esimerkiksi tekemällä oman luokittelun, laskelman tai arvioinnin jostain asiasta. Kuitenkaan aina ei esimerkiksi suoranaista mittausta ole mahdollista tehdä. Lisäksi erilaisten tutkimusten onnistumista arvioidaan joskus hieman eri tavoin. (Golden-Biddle & Locke, 1993; Humphrey & Lukka, 2011.)

*Tekninen huomautus:* mallipohja ei välttämättä aina aukottomasti tunnista, että yllä olevan kappaleen aloittava rivi on ensimmäinen rivi normaalista leipätekstistä poikkeavan elementin (otsikon) jälkeen, ja saattaa näin tarjota tabulaattorin verran sisennettyä ensimmäistä riviä. Jos näin tapahtuu, virhe voidaan korjata manuaalisesti muotoiluvalinnalla ”Normaali teksti ensimmäinen kappale”.

*Toinen tekninen huomautus:* edellä tehty sisennyksen poisto saattaa saada seuraavan kappaleen oletuksena alkamaan ilman sisennystä. Sisennys palautetaan oletukseksi tähän ja seuraaviin kappaleisiin sisentämällä kappale muotoiluvalikon ”Normaali” muotoiluvalinnalla, jonka jälkeen seuraava rivinvaihto toteuttaa oletuksena uuden kappaleen aloittavan ensimmäisen rivin sisennyksen jälleen automaattisesti.

## Menetelmä

Miten vastausta etsitään? Jo johdannossa kerrotaan yleinen lähestymistapa, esimerkiksi laadullinen tai määrällinen tai case-tutkimus, mutta tässä annetaan usein joitakin tarkentavia piirteitä ja kerrotaan tarkemmin aineiston keruun ja analyysin menetelmistä (ks. Eskola & Suoranta, 2005; Metsämuuronen, 2006).

*Tekninen huomautus:* toisen ja alemman tason otsikoiden ja edellisen osan päättävän tekstikappaleen väliin jää helposti tahattomia ylimääräisiä rivinvaihtoja, sillä muotoilumääreet Otsikko 2 ja Otsikko 3 tekevät automaattisesti asetustensa mukaisesti tilaa otsikon ympärille. Mahdolliset ylimääräiset tyhjät rivit ennen ja jälkeen eritasoisten otsikoiden on syytä poistaa viimeistään työn viimeistelyvaiheessa.

Tyhjät rivit löytyvät viimeistelyvaiheessa esimerkiksi klikkaamalla työkalurivin ¶-painiketta, joka tuo normaalisti piilossa olevat koodit esiin tekstiin. Otsikon ja kappaleen ensimmäisen rivin välissä oleva ¶-merkki indikoi turhaa tyhjää riviä. Poistamalla tuon ¶-merkin pääset eroon ylimääräisestä rivinvaihdosta.

Lisäksi tekoälyn, kuten ChatGPT:n tai muiden ns. suurten kielimallien, käytöstä on ilmoitettava tiivistelmän jälkeisellä sivulla tai ohjaajan ohjeiden mukaan, esimerkiksi tyyliin ”Tässä työssä ei ole käytetty tekoälypohjaisia kielimalleja” tai vaikkapa ”Tekoälypohjaista Copilot-sovellusta on käytetty kielenhuoltoon johdannossa”, ks. myös JSBE:n tarkempi tekoälyohjeistus. Tiivistelmässä ei saa käyttää tekoälyä, koska kielitaitoa arvioidaan mm. tiivistelmän perusteella.

## Esimerkki ylimääräisestä rivinvaihdosta ennen/jälkeen otsikon

Tässä (ja ennen otsikkoa) on esimerkki usein kirjoittaessa intuitiivisesti otsikon jälkeen lyötävästä rivinvaihdosta, jonka seurauksena syntyy tahaton ylimääräinen tyhjä rivi toisen tason otsikon ja tekstikappaleen ensimmäisen rivin väliin. Klikkaamalla työkalurivin ¶-painiketta huomaat, että otsikon ja ensimmäisen rivin välissä on ylimääräinen ¶-merkki. Samoin ennen otsikkoa. Kun vertaat viereisen sivun otsikoiden koodeihin, huomaat eron.

## Muuan Word-erikoisuus, joka saattaa kummitella

Tallentaessasi työtä ensimmäisen kerran (esim. docx-muotoon) ja satunnaisesti senkin jälkeen voi kuvion 1 mukainen ilmoitus pompahtaa ruudulle.



KUVIO 1 Wordin ilmoitusruutu.

Ilmoituksesta ei kannata kuitenkaan kohtuuttomasti häkeltyä tai hätääntyä, vaan valita vaihtoehto “Ei”. Näin toimien mitään peruuttamatonta vahinkoa ei pääse tapahtumaan.

Toinen samansuuntainen ilmoitus, joka jossain vaiheessa saattaa pompata ruudulle, on kuviossa 2 esiintyvä dialogi.



KUVIO 2 Wordin ilmoitusruutu (JYU-malli).

Tästäkään ei kannata häkeltyä, vaan valita vaihtoehto ”Älä tallenna” ja jatkaa työskentelyä samaan tapaan kuin ennenkin. Molemmat piirteet ovat esimerkkejä sarjassa ”ärsyttäviä ’wordismeja’, joiden kanssa meidän vain täytyy elää”.

Molemmat ilmoitukset liittyvät tämän JSBE:n pro gradu -mallipohjan kytkentään Jyväkylän yliopiston väitöskirjoissa käytettävään mallipohjaan, kuten kuvio 2 juoruaa.

# Tutkimuksen tulokset

## Yleistä

Joskus empiirinen luku aloitetaan yleiskuvauksella aineiston ominaisuuksista ja piirteistä, esimerkiksi case-tutkimuksessa esittelemällä kohdeorganisaatio. Tulosten esittämisessä on hyvä huomioida saavutettavuus ja esteettömyys, esimerkiksi se, että mahdolliset taulukot ovat luettavissa, mm. fontti on riittävän suuri ja että otsikoissa on käytetty tyyliasetuksia (ks. JY:n saavutettavuus- ja esteettömyysohjeet: [Opinnäytteiden saavutettavuus — Avoin tiede ja tutkimus (jyu.fi)](https://openscience.jyu.fi/fi/opinnayteopas/kandityot-ja-pro-gradut/ohjeet-opinnaytteen-julkaisemiseen/opinnaytteiden-saavutettavuus).)

## Tulokset

Tulosten avulla vastataan tutkimusongelmaan. Esimerkiksi tilastollisessa tutkimuksessa voi löytyä (tai olla löytymättä) kahden muuttujan välinen tilastollisesti merkitsevä korrelaatio. Laadullisessa tutkimuksessa on puolestaan usein haastattelukatkelmia ja tekstiaineistoa, joiden avulla päätellään jotain aiheesta ja sen ymmärtämisestä tietyssä organisaatiossa.

Mahdollinen haastattelukatkelma esitetään sisennettynä, fontilla 10,5 ja rivivälillä 11. Sisennetyn tekstin ylä- ja alapuolelle jätetään yksi riviväli. *Tekninen huomautus:* muotoiluvalikon valinta ”Sitaatti” tekee nämä toimet automaattisesti. Huomattava jälleen, että jos ennen/jälkeen sitaatin on tehnyt manuaalisen rivinvaihdon, syntyy helposti tahattomasti liikaa tyhjää tilaa.

Tulokset voi ryhmitellä tai muodostaa alaotsikoita ja taulukoita tai kuvioita selventääkseen niitä. Joskus voi myös jo tässä vaiheessa mainita lyhyesti, mihin tämä nyt antoi tai voisi antaa vastausta ja, jos mahdollista, kertoa aivan lyhyesti, onko saatu samanlainen vai erilainen tulos verrattuna siihen, mitä aiemmat tutkijat ovat saaneet. Taulukon selite (esim. ”TAULUKKO 1 Korrelaatiomatriisi”) kirjoitetaan fonttikoolla 10,5 ja rivivälillä 11 ja sijoitetaan taulukon yläpuolelle. Kuvioiden selite puolestaan sijoitetaan kuvion alapuolelle.

*Tekninen huomautus:* edelliset määritykset saa toteutettua kätevimmin tyylimäärityksen ”Kuvion selite” avulla. Huomaa myös, että taulukkoa tai kuviota edeltävässä tekstissä tulossa olevaan taulukkoon/kuvioon on viitattava joko suluissa (kuvio/taulukko x) tai ”juontamalla” tulossa oleva taulukko/kuvio sisään esim. seuraavasti: kuvio x hahmottaa… taulukko x kokoaa…

Ohessa mallit siitä, miltä taulukon ja kuvion selitteiden tulisi näyttää valmiissa työssä:

TAULUKKO 1 Esimerkki taulukon selitetekstistä.

KUVIO 3 Esimerkki kuvion selitetekstistä.

Lukua ei kuitenkaan yleensä lopeteta kuvioon/taulukkoon ja selitetekstiin, vaan tavalliseen tekstiin, jossa esimerkiksi käydään läpi se, mitä kuviosta tai taulukosta tms. voidaan päätellä.

# Johtopäätökset ja arviointi

Viimeisessä luvussa esitetään mm. tutkimuskysymysten, omien tulosten ja aiempien tulosten vertailua eli mitä nyt sitten saatiin selville ja mitä se voisi tarkoittaa. Tulosten tulee perustua aineistoon ja tulosten perusteella lausuttujen johtopäätösten (mm. vastaukset kysymyksiin) tulisi perustua tuloksiin ja siis aineistoon. Johtopäätösluvun tulisi myös liittyä aiempaan tutkimukseen, ts. omia tuloksia vertaillaan siihen, mitä muut aiemmin olivat tuloksinaan saaneet. Usein tässä tulosten vertailussa viitataan lyhyesti samoihin lähteisiin kuin johdannossa ja keskeisimpien teoriaosien luvuissa.

Tässä työn osassa on hyvä myös tarjota joitain mahdollisia jatkotutkimus-aiheita tuleville tutkijapolville pohjautuen nimenomaan työn tuloksiin ja havaintoihin, etenkin seikkoihin, jotka vaikuttaisivat tulosten perusteella kaipaa-van lisäselvitystä, tai joihin esimerkiksi käytettävissä olleella aineistolla ei saatu riittävää selvyyttä.

Opinnäytetöiden palautuksissa JYU:ssa käytetään erillistä palautusjärjestelmää (Vasara), jolla lopullinen työ annetaan arvosteluprosessiin ja yliopiston kirjastolle. JY:ssä on käytössä myös plagioinnintunnistusjärjestelmä (Turnitin, tyypillisesti Moodle-järjestelmän palautuslaatikon osana). Ohjaajasi antaa tarkemmat ohjeet virallisesta palautuksesta, kun on sen aika. Erityisesti läpi koko tutkimusprosessin on syytä pitää mielessä, että pro gradu -tutkielman laatiminen on tieteellistä kirjoittamista. Näin on tarpeen muistaa loogiset lauseet, lähdeviittaaminen ja hyvä kieliasu läpi työn. Lisäksi tarvitaan perehtymistä tieteellisiin artikkeleihin sekä empiirisen aineiston analyysiä, missä kirjasto- ja menetelmäkurssit tukevat työtäsi. Kyllä se siitä ja menestystä työllesi!

Lähteet

Eskola, J. & Suoranta, J. (2005). *Johdatus laadulliseen tutkimukseen*.
Tampere: Vastapaino.

Golden-Biddle, K. & Locke, K. (1993). Appealing work: an investigation of how ethnographic texts convince. *Organization Science*, 4(4), 595–616. <https://doi.org/10.1287/orsc.4.4.595>

Humphrey, C. & Lukka, K. (2011). (Ac)counting research. The value of holistic understanding. Teoksessa C. Cassell & B. Lee. (Toim.), *Challenges and Controversies in Management Research*. New York: Routledge, 190–208.

Metsämuuronen, J. (2011). *Tutkimuksen tekemisen perusteet
ihmistieteissä*. Gummerus ja Booky.fi. Jyväskylän yliopisto, e-kirja, opiskelijalaitos, <https://jykdok.linneanet.fi/vwebv/holdingsInfo?bibId=1183030>.

Mallin mukainen viittaustyyli edustaa ns. APA-viittaustyyliä ja viittaamisesta on ohjeita mm. ns. Kirjastotuutori-sivuilla: [Näin viittaat! — Avoin tiede ja tutkimus (jyu.fi)](https://openscience.jyu.fi/fi/opetus/perustutkinto-opiskelijat/opiskelumateriaalit/kirjastotuutori/3-tallenna-lahteet-ja-viittaa-oikein/nain-viittaat#:~:text=P%C3%A4%C3%A4s%C3%A4%C3%A4nt%C3%B6%20on%2C%20ett%C3%A4%20tekstiss%C3%A4%20viitteess%C3%A4,tieteenaloittain%2C%20noudata%20ainelaitoksesi%20antamia%20ohjeita.). Jos viittaat useamman kuin kahden kirjoittajan työhön (kolmesta viiteen kirjoittajaa), kerrotaan ensimmäisellä viittauskerralla kaikki kirjoittajanimet ja sitten käytetään tekstissä merkintää, jossa mainitaan ensimmäinen kirjoittaja ja ”ym.” (tai englanninkielisenä ”et al.”). Useamman kirjoittajan töissä &-merkki tulee lähdeluettelomerkinnässä viimeisen kirjoittajanimen eteen, mutta muuten eri kirjoittajanimet erotetaan pilkulla. Tietyn tyylin mukaisia viittauksia ja lähdeluetteloita voi joissain tapauksissa tehdä myös ns. viitteidenhallintaohjelmilla (esim. Zotero tai Mendeley). Jos esimerkiksi artikkelilla on pysyvä verkko-osoite, kuten ns. doi-tunnus, joka on helposti saatavilla, tulee se merkitä lähdeluetteloon viittauksen loppuun. Harvinaisia dokumenttityyppejä, kuten patentteja ja verkkosivuja, koskevat viitteet pitää yleensä editoida manuaalisesti. Huomaa myös, että yliopiston verkossa voit avata suoraan Word:issä (File-valikossa, usein suoraan nähtävillä) JY:n väitöskirjamallipohjan, jossa nämä asetukset toki myös ovat.

liite

Liitteessä voidaan esim. listata aineistoa tai esitellä isoja taulukoita tai antaa muuta taustatietoa, esim. esitellä käytetty haastattelurunko tai kyselylomake. Jos liitteitä on useampi, ne erotellaan numeroinnilla (esim. Liite 1, Liite 2, Liite x). Liitteisiin tulee viitata myös tekstissä.

Tässä liitteessä todetaan, että tärkeä osa tieteellistä kirjoittamista on tehdä lukijalle selväksi ”kuka puhuu” tekstissä. Lukijan on saatava joko tekstistä tai tekstiviitteestä selville, kenen ajatuksia lainataan tai esitetään referoiden, ja minkä teoksen tai artikkelin miltä sivulta esimerkiksi suoraa lainatun kohdan voi löytää.

Tekstiviitettä käytettäessä viittaus lähdemateriaaliin kirjataan (tyypillisesti sulkeiden sisään) aina kulloisessakin tekstin kohdassa. Viitteet ovat viittauksia lähdeluetteloon, josta vasta ilmenevät lähdeteoksen tarkat tiedot. Ohjaajasi ohjeistaa tarvittaessa opintosuuntasi tyypillisestä viittaamistyylistä. Tekstiviitteissä käytetään esimerkiksi ns. APA-viittaustyylissä rakennetta (tekijä, vuosi, sivu(t)). Sivunumerot merkitään aina suorissa lainauksissa (APA-tyylissä lyhenteen s. kanssa, esim. ”s. 42”) sekä yleensä kun viitataan kirjoihin, ellei viittaus kohdistu yleisesti kokonaiseen teokseen. Kun viitataan yleisesti tieteellisiin aikakauslehtiartikkeleihin, sivunumeroita ei tyypillisesti merkitä. Alla esitetään muutamia kuvitteellisia viittausesimerkkejä (kahden kirjoittajan tekemään kirjaan).

Mikäli lainattuja ajatuksia esitetään vain yhdessä virkkeessä, viittaus merkitään virkkeen sisään:

... blaa “blaa and blaa” blaa (Smith & Jones, 2016, s. 42). Blaa blaa blaa.

Jos kuitenkin tekijä käy ilmi tekstissä, nimi jää pois suluista:

Kuitenkin Smith ja Jones (2016) löysivät blaa blaa blaa.

Jos lähdeteoksen tietoja on hyödynnetty useammassa virkkeessä, laitetaan viite viimeisen referoidun virkkeen pisteen jälkeen. Viite muodostaa tässä tapauksessa oman virkkeen, joka päätetään pisteeseen (piste sulkeiden sisässä). Yleensä tällaisen viittauksen jälkeen on hyvä aloittaa uusi tekstikappale esimerkiksi seuraavasti:

... IFRS 8 -standardin mukaan … blaa blaa blaa. Segmenttiraportointi on… blaa blaa blaa. Tämä tarkoittaa … blaa blaa blaa. (Smith & Jones, 2016, s. 15–42.)

Suomen lainsäädännössä puolestaan …blaa blaa blaa.